नूपुर सेनन के साथ शेयर किया वीडियो, मस्ती करती दिखीं दोनों बहनें
कृति सेनन इन दिनों काम से ब्रेक लेकर अमेरिका में वेकेशन मना रही हैं। एक्ट्रेस ने बहन नूपुर सेनन के साथ छुट्टियों की झलकियां फैंस के साथ शेयर की हैं। वीडियो में दोनों काफी मस्ती करती हुईं दिखाई दे रही हैं।Video shared by Nupur Sanon, both sisters were seen having fun
कृति सेनन इन दिनों काम से ब्रेक लेकर अमेरिका में वेकेशन मना रही हैं। एक्ट्रेस ने बहन नूपुर सेनन के साथ छुट्टियों की झलकियां फैंस के साथ शेयर की हैं। वीडियो में दोनों काफी मस्ती करती हुई दिखाई दे रही हैं।
वेकेशन में की जमकर मस्ती 
कृति ने अपने इंस्टाग्राम स्टोरी पर कई वीडियो शेयर किए हैं। पहले वीडियो में कृति बहन नूपुर के साथ और अपनी फैशन स्टाइलिस्ट सुकृति ग्रोवर के साथ अमेरिका में इंजॉय करते हुए दिखाई दीं। तीनों कैलिफोर्निया के एक मनोरंजन पार्क में घूम रही हैं।
कृति जहां व्हाइट टैंक टॉप में प्यारी लग रही थीं वहीं उनकी बहन ब्लू प्रिंटेड ड्रेस में नजर आईं। तो दूसरे वीडियो में कृति और नूपुर कार के अंदर नजर आ रही हैं। दोनों अपनी ड्रिंक का मजा ले रहे हैं। ये वीडियो तेजी से सोशल मीडिया पर वायरल हो रहे हैं।
कृति सेनन का वर्कफ्रंट
कृति सेनन आखिरी बार सुपरस्टार प्रभास के साथ पौराणिक फिल्म आदिपुरुष में सीता की भूमिका में नजर आई थीं। अब वह एक्शन फिल्म गणपथ में टाइगर श्रॉफ के साथ नजर आएंगी। ये फिल्म इसी साल के अंत में रिलीज होने वाली है। इसके अलावा कृति फिल्म 'द क्रू' में एक्ट्रेस करीना कपूर खान और तब्बू के साथ भी काम कर रही हैं जो अगले साल आएगी।
कृति ने शुरू किया अपना प्रोडक्शन हाउस 
कृति सेनन ने हाल ही में अपना प्रोडक्शन हाउस ब्लू बटरफ्लाई फिल्म्स लॉन्च किया है। कृति ने अपने बैनर तले बनने वाली पहली फिल्म की अनाउंसमेंट भी की है। काजोल स्टारर इस फिल्म का नाम ‘दो पत्ती’ होगा जो नेटफ्लिक्स पर रिलीज होगी। इस फिल्म को कृति के साथ राइटर कनिका ढिल्लों को-प्रोड्यूस करेंगी। इस फिल्म के जरिए काजोल और कृति 8 साल बाद साथ काम करेंगे। इससे पहले दोनों 2015 में रिलीज हुई रोहित शेट्‌टी की फिल्म ‘दिलवाले’ में साथ काम कर चुके हैं।
